Mati Vetevool

Mati Vetevool (5. mai 1945 Tallinn – 11. juuli 2021 Tallinn) oli Eesti ettevõtja, kalatoodete firma AS M.V.Wool asutaja. Mati Vetevool sündis 1945. aastal Tallinnas. Tema ema Aurelia-Rosilda Vetevool (Uusküla) oli pärit Kõmmaste külast Lääne-Harju vallast ja isa Valdur Vetevool oli pärit Salla-Tammikult Lääne-Virumaalt. Mati lapsepõlv möödus peamiselt Lääne-Harjumaal Vasalemmas, Kaseperes ja Padisel. Mati Vetevoolul on 2 venda ja õde. Mati Vetevool omandas 7-klassilise põhihariduse Vasalemma ja Padise põhikoolis ning jätkas õpinguid tööstusettevõtete elektriseadmete alal Tallinna Polütehnikumis, mille lõpetas 1965. aastal. Vetevoolu esimeseks töökohaks oli Harju KEK, kus ta alustas elektrikuna, kuid peagi edutati ta töödejuhatajaks. 1988. aasta aprillis asutas ta kalandusühistu Vihterpalu, mis 1992.aastal restruktureeriti ASiks M.V.Wool. Sellest kujunes perefirma ja Eesti turuliider värske ja külmutatud kala ning kalatoodete tootmises ja müügis. Mati Vetevool kuulus mitmetesse ühiskondlikesse organisatsioonidesse: 1998 - Eesti Kaubandus-Tööstuskoda, liige 2001 - Eesti Kalaliit, asutajaliige ja nõukogu liige 2009 - Eesti Väikeettevõtjate Liit (EVEA), liige 2016 - Risti Kooli hoolekogu liige 2018 - PRIA nõukoda, liige 2018 - Eesti Pereettevõtjate Liit (EPEL), liige 2018 - Padise Kooli hoolekogu liige 2018 - Lääne-Harju valla raamatukogu nõukogu liige Koostöös Lääne-Harju vallavalitsusega toetas ta läbi aastate piirkonna laste ja noorte koolivälist tegevust, kohalikke koole ja lasteaedu. Vetevool osales pikki aastaid Risti Põhikooli hoolekogu liikmena kooli arendamisel, andis alates 2013. aastast isiklikult kooliaasta alguses igale esimesse klassi astujale Risti Kooli mütsi ning istutas kooli 330. juubeliks koolimaja ette püramiidtamme. Alates 2018. aastast osales aktiivselt Lääne-Harju vallavalitsuse töös, juhtides rahanduskomisjoni. 1968 Harju KEKi parim sportlane 1969 Eesti Maanoorte meister lauatennises Harju võistkonna koosseisus 1970-1980 Mitmekordne EKE meister lauatennises (meeskondlik, individuaalne) 1970 NSVL Liidu meistersportlase kandidaat 1986 Harju KEKi teenetemärk 2008 Padise valla tänukiri 2011 Saue valla tänukiri 2012 Valgetähe IV klassi teenetemärk 2014 Harjumaa Aasta Ettevõte (AS M.V.Wool) 2018 Eesti Aasta Ettevõtja elutööpreemia 2019 Eesti Kaubandus-Tööstuskoja I klassi aumärk 2021 Lääne-Harju valla aukodanik, postuumselt Mati Vetevool oli abielus Sirje Vetevooluga. Oma kahe lapse (tütar Moonika ja poeg Meelis) kõrval kasvatasid nad üles ka Muraste lastekodust perre võetud kasulapse Jüri. Mati Vetevool suri 2021. aasta 11. juulil pärast kiire kuluga rasket haigust. Rannavõrkpallis korraldatakse Mati Vetevoolu mälestusturniire. Õpilased läbi kahe sajandi "Mati Vetevoolu mälestusturniir toob Eestisse rahvusvahelise seltskonna", ERR, 20.06.2024 (vaadatud 20.06.2024) Andres Pulver, "Tapa mees tõukas käima Mati Vetevoolu kalaäri", Lääne-Virumaa Uudised, 5. veebruar 2023 ""Mati on nüüd taevastel kalavetel." Lahkus ettevõtja Mati Vetevool", Delfi, 12.07.2021 "Suri kalatööstur Mati Vetevool", ERR, 12.07.2021 Lennart Ruuda, Tairo Lutter, "Mati Vetevool: kui raha inimese kätte saab, on asi metsas", Postimees, 25. jaanuar 2020 "Mees, kes ei anna alla", Delfi, 22.11.2019 Jaanus Vogelberg, "Mati Vetevool: enam karmimalt liine puhastada ei saa", Äripäev/Põllumajandus, 27. september 2019 "Mati Vetevool: spinninguga läbi aastakümnete", Delfi/Kalale, 21.09.2017 "Mati Vetevool: Müü ainult head kaupa", Postimees/Creditinfo Eesti AS sisuturundus, 15. juuni 2017 Sirje Niitra, "Mati Vetevool juhib ühtviisi hästi nii firmat kui ka perekonda", Postimees/Maa Elu, 4. mai 2017 "Kajalood. Mati Vetevool: minu elu on olnud töö ja veel kord töö!", Vikerraadio, 22.04.2017 "Mati Vetevool: "Mees peab saama raha, mitte raha mehe"", Harju Elu, 22.03.2017 Meelika Sander-Sõrmus, "M.V.Wool: mitte lihtsalt vahendada vaid ka väärindada", Äripäev/Põllumajandus, 19. veebruar 2014 "M.V.Wool: Venemaal sõltub äri poliitikast", Äripäev/Põllumajandus, veebruar 2014, lk 20-21